open-index/open-wikipedia-markdown huggingface dataset:
Nova (astronómia)

thumb|right|Znázornenie odčerpávania vodíka bielym trpaslíkom od väčšieho spoločníka
[right|thumb|[V838 Monocerotis]]
**Nova** je obrovská jadrová explózia zapríčinená prírastkom vodíka na povrchu hviezdy kategórie biely trpaslík.

Keď sa v blízkosti bieleho trpaslíka nachádza iná hviezda, často sa stáva, že ako táto hviezda starne a expanduje na červeného obra, jej vonkajšia atmosféra je odčerpávaná gravitačnou silou bieleho trpaslíka. Zachytené plyny sú zložené prevažne z vodíka a hélia, dvoch základných zložiek hmoty vesmíru. Plyny sú na povrchu bieleho trpaslíka zhustené jeho obrovskou gravitáciou. Počas nasávania ďalšieho materiálu sú tieto plyny stláčané a zahrievané na obrovské teploty. Nakoniec sa tlak a teplota vnútri vodíkovej vrstvy zvýšia natoľko, že spustia jadrovú reakciu, ktorá náhle premení veľké množstvo vodíka na hélium a iné, ťažšie prvky.

Obrovské množstvo energie, ktoré sa pri tomto procese uvoľní, vyvrhne ostávajúce plyny preč z povrchu bieleho trpaslíka a vytvorí tak extrémne jasnú, avšak krátkotrvajúcu explóziu svetla. Toto jasné svetlo, ktoré existuje len zopár dní, dalo vzniknúť názvu *nova*, čo po latinsky znamená "nová"; starovekí astronómovia videli tento úkaz na nočnej oblohe tam, kde predtým nebola žiadna hviezda a verili, že na tom mieste vznikla „nová hviezda“. 

Biely trpaslík môže potenciálne vytvoriť viacero nov, pokiaľ vodík z hviezdy pokračuje v hromadení sa na jeho povrchu. Príkladom je RS Ophiuchi, ktorá zažiarila päťkrát (v rokoch 1898, 1933, 1958, 1967, a 1985). Tento proces pokračuje, dokým biely trpaslík nedosiahne Chandrasekharovu medzu (1,44-násobok hmotnosti Slnka). Po jej prekročení dôjde k zapáleniu termonukleárnej syntézy, ktorá má za následok rozmetanie bieleho trpaslíka. Túto udalosť pozorujeme ako supernovu typu Ia. Vo všeobecnosti však supernova zahŕňa odlišné procesy a tiež oveľa väčšie energie a nemala by byť zamienaná za bežné novy.

Príležitostne je nova natoľko jasná, že je viditeľná aj voľným okom. Posledným príkladom bola Nova Cygni 1975 (V1500). Táto nova sa zjavila 29. augusta 1975 v súhvezdí Labuť a dosiahla jasnosť 2 magnitúd.

## Iné projekty
Frederik Pohl

**Frederik Pohl** (* 26. november, 1919, New York – † 2. september, 2013, Palatine, Illinois) bol americký spisovateľ a vydavateľ vedecko-fantastickej literatúry. V ranej dospelosti žil v New Yorku. Bol členom Futuriánov. 

Bol priateľom a spolupracovníkom C.M. Kornblutha, s ktorým napísal množstvo poviedok a niekoľko románov, vrátane dystopickej satiry o svete riadenom reklamnými agentúrami, *The Space Merchants* (v češtine „Obchodníci s vesmírem“). Ako dodatok k románu *The Space Merchants*, napísal množstvo krátkych príbehov pozoruhodných pre ich satirický pohľad na konzumnú spoločnosť a reklamu v 50-tych a 60-tych rokoch: *The Wizard of Pung's Corner*, kde sa nablýskaný, prekomplikovaný vojenský stroj ukáže nepoužiteľný proti farmárom s puškami a *The Tunnel Under the World*, kde je celá spoločnosť v zajatí reklamných výskumníkov (tento jednoriadkový sumár skrýva niekoľko dejových zvratov). 

V 70-tych rokoch sa vrátil späť ako spisovateľ s románmi *[[Heechee]]* série a románom *Man Plus*. S románom *Gateway* (v češtine „Gateway“), prvý zo série *Heechee*, získal v roku 1978 cenu Hugo, kým s románom *Man Plus* (v češtine „Man Plus“) získal cenu Nebula v roku 1976. Ďalším úspešným románom bol *Jem* z roku 1980. 

Od roku 1959 do roku 1969 bol Pohl šéfredaktor časopisu *Galaxy* a jeho sesterského časopisu *If*, vyhrajúc cenu Hugo za *If* tri roky po sebe.

## Bibliografia
### V spolupráci s C. M. Kornbluthom
* (1953) *The Space Merchants* (v češtine "Obchodníci s vesmírem")
* (1954) *Search the Sky* 
* (1955) *Gladiator at Law* 
* (1957) *Wolfbane* 
* (1974) *The Wonder Effect* - zbierka poviedok

### Heechee séria
* (1976) *Gateway* - získal ceny Hugo a Nebula
* (1980) *Beyond the Blue Event Horizon* 
* (1985) *Heechee rendezvous*
* (1987) *Annals of the Heechee*
* (1990) *The Gateway Trip*
* (2004) *The Boy Who Would Live Forever: A Novel of Gateway*

### Eschaton séria
* (1996) *The Other End of Time* 
* (1997) *The Siege of Eternity*
* (1999) *The Far Shore of Time*

### Zbierky poviedok
* (1966) *The Frederik Pohl Omnibus*
* (1971) *Day Million*
* (1979) *Survival Kit*
* (1979) *The Man Who Ate the World*

### Iné
* (1965) *The Age of the Pussyfoot* 
* (1980) *Jem* 
* (1981) *The Cool War* 
* (1982) *Starburst*
* (1982) *Man Plus* - získal cenu Nebula
* (1984) *The Years of the City* 
* (1985) *The Merchants War*
* (1987) *Chernobyl* 
* (1988) *Narabedla Inc.* 
* (1994) *Mars Plus* (spolu s Thomas T. Thomasom)
* (1998) *O Pioneer!* 
* *Slave Ship*
* *Drunkard's Walk*

V roku 1978 vydal autobiografiu *The Way the Future Was*.

Frederik Pohl získal štyrikrát cenu Hugo. Nepísal iba vedeckú fantastiku, ale aj články pre *[[Playboy (časopis)|Playboy]]* a *Family Circle*. Napísal aj niekoľko náučných kníh, z ktorých posledná je *Chasing Science: Science as Spectator Sport* 2000.

## Iné projekty

## Externé odkazy
* Životopis na SciFiWorld
* Bibliografia na ISFDB 
* Bibliografia na FantasticFiction

Kategória:Spisovatelia science-fiction USA
Kategória:Nositelia ceny Hugo
Kategória:Osobnosti z New Yorku
Al-Mu’tasim

**Al-Mu'tasim** (), celým menom **Abú Ishák Muhammad al-Mu’tasim Billáh ibn Hárún ar-Rašíd** (* 794 – † 5. január 842) bol ôsmy kalif dynastie Abbásovcov. Na trón nastúpil po svojom nevlastnom bratovi Al-Ma’múnovi.

Al-Mu’tasim bol syn Hárúna ar-Rašída a tureckej háremovej otrokyne. Ešte pred nástupom na trón sa zúčastnil na potlačení povstania v Egypte a vo vojne proti Byzantskej ríši v rokoch 831832. Kalifom sa stal v roku 833.

Jeho vláda je poznačená obmedzovaním iránskeho vplyvu v armáde a verejnej správe. Najmä v armáde sa mu to podarilo za pomoci tureckých vojenských otrokov – *[[mamlúk]]ov*.
V roku 836 sa al-Mu’tasim presťahoval do mesta Samarra, aby znížil napätie medzi obyvateľmi Bagdadu a svojimi tureckými vojakmi. To však dostalo jeho samého i jeho nástupcov do závislosti na tureckých jednotkách. Al-Mu’tasim je posledný z chalífov, ktorí vykonávali absolutistickú moc ešte osobne.

Za vlády Al-Mu’tasima naďalej vzrastala moc dynastie Táhirovcov vo výchoperzskej provincii Chorasán. Táhirovci sa stali guvernérmi Samarkandu, Farghany a Herátu. Na rozdiel od ostatných provincií kalifátu Abbásovcov, ktoré boli pod prísnou kontrolou Bagdadu a Samarry, Táhirovské provincie boli oslobodené od platenia poplatkov a od politického dohľadu. Rastúca nezávislosť Táhirovcov významne prispela k úpadku moci Abbásovcov na východe ríše.

Následníkom Al-Mu’tasima sa stal jeho syn Al-Wátik.

Mu’tasím, al-
Mu’tasím, al-
Mu’tasím, al-
Asteroid

**Asteroid** môže byť:
*v astronómii: planétka alebo jeden z druhov planétky, pozri planétka
*v zoológii: hviezdovka
Táhirovci (Perzia)

**Táhirovci** (aj **Tahérovci**, **Tahírovci**) bola dynastia, ktorá vládla pod patronátom Abbásovcov v Chorasáne v severovýchodnej Perzii v rokoch 821873/875. 

Zakladateľom dynastie bol Táhir ibn al-Husajn. K moci sa dostal po tom, čo bol za svoje zásluhy v podpore kalifátu abbásovským kalifom Al-Ma’múnom vymenovaný za guvernéra Chorasánu. Táhir krátko po svojom ustanovení za správcu zomrel a moci sa ujal jeho syn Talha. Táhirovci si tak v Perzii vytvorili dedičné panstvo s centrom v Níšápúre. Najväčší rozsah dosiahla ich ríša za vlády Abdulláha a Táhira II., ktorí krajinu rozšírili až po Indiu. Ovládal taktiež významné perzské mestá Rajj, Fárs, Kirmán, či Esfahán. Abdulláhov druhý syn Muhammad sa v roku 851 zase stal *sáhibom aš-šurta* (správcom) Bagdadu. Za vlády Táhira III. však táhirovské panstvo podľahlo Saffárovcom, ktorí v roku 873 pripojili Chorasán k svojej vlastnej ríši vo východnej Perzii. Niektorí členovia rodiny ešte v nasledujúcich rokoch slúžili ako úradníci a správcovia v abbásovskom Iraku, avšak dynastia postupne upadla do zabudnutia.

**Vládcovia Tahírovskej dynastie**
* Tahír ibn al-Husajn (Táhir I.) (821822)
* Talha (822828)
* Abdulláh bin Táhir (828845)
* Táhir II. (845862)
* Muhammad (862873)
* Táhir III. (873875)

## Referencie

Kategória:Tahírovci
Kategória:Panovnícke rody
Kategória:Dejiny Iránu
Kalif

**Kalif** [podľa PSP] alebo **chalífa** (arab. ) [v niektorých odborných textoch], doslova *následník Proroka*, je titul, ktorý používali moslimskí vládcovia.

## Prvý kalif
Sunniti a šiiti sa rozchádzajú v názore na to, kto bol prvý kalif islamu. Podľa sunnitskej tradície bol prvým kalifom Abú Bakr as-Siddík, svokor Proroka Mohameda, ktorý bol zvolený za vodcu v roku 632.
Podľa šiitskej tradície sa mal prvým kalifom stať Mohamedov bratranec a zať Alí ibn Abí Tálib, pretože bol pokrvným príbuzným Proroka.

## Kalifské dynastie
Medzi dôležité kalifské dynastie patria:
* Umajjovci z Damasku (661 – 750),
* Abbásovci z Bagdadu (750 – 1258), neskôr z Káhiry (pod kontrolou Mamlúkov; 1260 – 1517),
* Šiitskí Fátimovci zo Severnej Afriky a Egypta (nie sú všeobecne akceptovaní; 909 – 1171)
* Umajjovskí emirovia z Cordóby v Španielsku, (nie sú všeobecne akceptovaní; 929 – 1031)
* Almohádovci v severnej Afrike a Španielsku (nie sú všeobecne akceptovaní; 1145 – 1269)
* Osmani z Carihradu (Istanbul) (1453 – 1924)

## Iné projekty


Kategória:Vládcovia
Kategória:Islam
Kategória:Kalifát
Web

**Web** môže byť:
* vo výpočtovej technike:
** distribuovaný hypertextový internetový informačný systém, v ktorom dokumenty obsahujú odkazy na iné miestne alebo vzdialené dokumenty (synonymum: World Wide Web, skratka: WWW), World Wide Web
** súbor webových stránok (angl. *web pages*), zvyčajne v rámci jednej domény na internete (synonymá: web site, website, webové sídlo, sídlo web, webová lokalita, webové miesto), pozri web site
* v literatúre: vedecko-fantastický román anglického spisovateľa Johna Wyndhama publikovaná posmrtne v roku 1979, pozri Web (román)
* v hudbe: ambientný štúdiový album amerických hudobníkov Billa Laswella a Terre Thaemlitzovej z roku 1995, pozri Web (album)
* vo filme: dokumentárny film amerického režiséra Michaela Kleimana z roku 2013, pozri Web (dokumentárny film)

## Pozri aj
* internet
* The Web
** krátkometrážny dramatický film z roku 1913 amerického režiséra Ralpha Inceho
** krátkometrážny dramatický film z roku 1917 amerického režiséra Georgea Cochraneho
** americký noir kriminálny film z roku 1947, pozri The Web (film)
** krátkometrážny film z roku 1956 anglického režiséra Petera Watkinsa
** americký dramatický televízny seriál z rokov 19501957, pozri The Web (televízny seriál)
* web page
* webová stránka
* webový portál
* webový server
Muhammad

**Muhammad** môže byť:
*prorok Mohamed
*meno, pozri Muhammad (meno)
*vládca z dynastie Ghaznovcov, pozri Muhammad (Ghaznovci)
Bodrog

**Bodrog** je rieka na východe Slovenska a severovýchode Maďarska.

## Tok rieky
Bodrog v súčasnosti vzniká sútokom riek Ondavy a Latorice pri Zemplíne. Je pravým prítokom rieky Tisa. Hranicu s Maďarskom prekračuje blízko obcí Klin nad Bodrogom a Borša. Rieka Bodrog je jedinou východoslovenskou vodnou cestou (je splavná väčšími loďami, podľa vodného stavu dosahuje hĺbku min. ).

Pri obciach Streda nad Bodrogom a Viničky pretínajú rieku dva železničné a jeden cestný most. V mieste kde rieka opúšťa Slovensko je najnižšie položené miesto Slovenska  

## Dejiny
V minulosti pred vystavením hrádzí v 19. storočí vtekalo do Východoslovenskej nížiny päť riek Latorica, Uh, Laborec, Ondava a Topľa v tvare roztvorenej dlane, a vytvárali obrovské močarisko až po Tisu

## Poznámky

## Iné projekty

## Externé odkazy
*Slovenský hydrometeorolgický ústav, operatívne údaje z automatickej stanice v Strede nad Bodrogom
*Podrobné informácie o rieke Bodrog hlavne z hľadiska splavnosti tejto rieky ako aj podrobný kilometrovník

Kategória:Rieky na Slovensku
Kategória:Rieky v Maďarsku
Kategória:Povodie Bodrogu
Kategória:Vodné toky v okrese Trebišov
Región (tradičný, Slovensko)

**Región** je „oblasť s výskytom javu alebo súboru javov v charakteristickej, preň vlastnej skladbe“.

Ide iba o neoficiálne a takmer nedefinovateľné útvary (presne vymedzené sú iba regióny cestovného ruchu, ktoré sú s nimi sčasti zhodné).

## Typické tradičné regióny Slovenska

thumb|upright=2|vpravo|Príklad neoficiálnych tradičných regiónov Slovenska

### Bývalé uhorské župy

náhľad
Bývalé uhorské župy, ktorých celé územie dnes leží na Slovensku:
* Nitrianska župa
* Tekovská župa
* Trenčianska župa
* Turčianska župa
* Liptovská župa
* Zvolenská župa
* Šarišská župa

Iné uhorské župy na Slovensku:
* Oravská župa
* Spišská župa
* Mošonská župa
* Bratislavská župa
* Gemer
* Malohont
* Rábska župa  
* Komárňanská župa
* Ostrihomská župa
* Hontianska župa
* Novohradská župa
* Abov
* Turňa
* Zemplínska župa 
* Užská župa

### Iné tradičné regióny
* Kysuce 
* Záhorie 
* Podpoľanie 
* Zamagurie
* Kopanice

### (Podľa názvu) iné regióny, ktoré sú v súčasnosti oficiálnymi regiónmi cestovného ruchu
* Dolné Považie
* Stredné Považie
* Severné Považie
* Horná Nitra
* Horehronie
* Pohronie
* Poiplie
* Tatry
* Košice (približne zodpovedá Abovu)
* Horný Zemplín
* Dolný Zemplín

## Pôvod názvov
Ich názvy majú len v ojedinelých prípadoch (ak vôbec) vzťah k úradnému členeniu Slovenska. Názvy a hranice môžu byť naviazané na:
* meno pohoria (Zamagurie)
* názvy riek (napr. Podunajsko)
* názvy miest či hradov (Bratislava, Spiš)
* názvy pôvodných žúp (Hont, Liptov, Orava), ktorých názvy však boli odvodené od pôvodných sídelných hradov

## Referencie

## Ďalšia literatúra
*  (²2005. )
Rondel (občianske združenie)

**RONDEL** je slovenské občianske združenie zamerané na záchranu hradov a príjemné trávenie voľného času, gotický šerm. 

## Externé odkazy
* 
* oficiálne stránky združenia

Kategória:Občianske združenia na Slovensku
Transliterácia

**Transliterácia** (iné názvy: **odborný/vedecký prepis, odborná/vedecká transkripcia**, zriedkavo **prepísmenkovanie**) má niekoľko podobných (ale odlišných) definícií:
* definície obmedzené na abecedné písmo (zoradené zhruba od najširšej definície po najužšiu): 
** Transliterácia je po písmenách uskutočňované „pretlmočenie” textov či slov, zapísaných jedným grafickým systémom, prostredníctvom iného grafického systému.
** Transliterácia je grafický prepis cudzojazyčného textu, nahradzujúci písmená jednej abecedy písmenami druhej abecedy bez prihliadnutia k fonetickej hodnote, takže je možný spätný prepis.
** Transliterácia je prevod z jedného grafického systému do druhého, pričom každému písmenu jedného grafického systému zodpovedá vždy písmeno druhého systému (rovnaké písmeno alebo spojenie písmen), takže je možný aj jednoduchý spätný prevod do jazyka originálu. Podobná definícia: Prepis z jedného písma do druhého, pri ktorom sa zachováva jednoznačnosť zápisu medzi písmenami obidvoch abecied.
* definícia zohľadňujúca aj neabecedné písma: 
** Transliterácia je premena grafém jedného písmového systému na grafémy iného písmového systému.
** Transliterácia pre abecedné písma (do ktorých autor nezaraďuje slabičné písma) je nahradzovanie znakov písma P1 znakmi písma P2 podľa priraďovacieho predpisu (tento predpis v ideálnom prípade priraďuje každému znaku z P1 jeden znak z P2, ale vyskytujú sa aj prípady, že sa digrafu z P1 priradí jeden znak z P2 alebo opačne alebo že znaku z P1 zodpovedá v istých kontextoch jeden znak z P2 a v iných kontextoch iný znak z P2). Transliterácia v širšom zmysle sa vzťahuje aj na neabecedné písma; transliterácia neabecedného písma je priraďovanie reťazca alfanumerických znakov ku každému znaku inputu.

## Charakteristika
Transliterácia je teda primárne orientovaná na vizuálnu stránku pôvodného textu, kým transkripcia (v užšom zmysle) je orientovaná na výslovnosť (zvukovú) stránku pôvodného textu (o porovnaní transliterácie a transkripcie pozri aj transkripcia (jazykoveda)). Transliterácia môže zachytávať (a často zachytáva) aj fonetickú hodnotu (výslovnosť) pôvodnej grafémy, ale len do tej miery, aby sa tým neohrozil jej primárny cieľ - poskytnúť primárne informáciu o tom, aké jednotlivé grafémy obsahuje pôvodný text.

Na Slovensku sa najčastejšie sa stretávame s transliteráciou do latinského písma.

## Príklady
* znak japonskej katakany /カ/ transliterujeme ako /ka/
* znak hangulu /소/ transliterujeme ako /so/
* písmeno cyrilského písma /ь/ transliterujeme ako /’/
* písmeno arabského písma /ﺝ/ transliterujeme ako /ǧ/

## Referencie

## Pozri aj
* Transkripcia
* :Kategória:Prepisy z cudzích písiem (články o transliteráciách jednotlivých jazykov)
* Transliterácia azbuky (cyriliky) ONLINE (ČSN ISO 9)

Kategória:Prepisy z cudzích písiem
Združenie euroskeptikov EUnie.sk

**Združenie euroskeptikov EUnie.sk** je občianske združenie založené s cieľom zabrániť schváleniu európskej ústavy na Slovensku.

## Externé odkazy
* 
* oficiálna stránka združenia 

Kategória:Občianske združenia na Slovensku
Združenie kresťanských spoločenstiev mládeže

**Združenie kresťanských spoločenstiev mládeže** je občianske združenie zamerané na formovanie mladých kresťansky zameraných ľudí.

## Ciele združenia
*Cieľom združenia je napomáhať formácii mladého človeka v kresťanskú osobnosť s uceleným pohľadom na život, prispievajúceho svojimi postojmi, konaním a prácou k rozvoju spoločnosti 
*Spoločenstvo, my v ZKSM, považujeme za nástroj, ktorý pomáha napĺňať náš cieľ. Postojmi, konaním a prácou (aktivitami) získava skúsenosti, ktorými sa formuje nielen jednotlivec, ale aj celé jeho spoločenstvo. Takto formovaní svojimi aktivitami na celoslovenskej, regionálnej, miestnej úrovni prispieva k rozvoju spoločnosti. 
*ZKSM napomáha činnosti spoločenstiev formou vydávania rôznych materiálov (časopis, knihy), organizovaním kurzov a školení pre animátorov (vedúcich spoločenstiev) ale i finančne formou - grantov a projektov. 

## Organizované podujatia
Okrem aktivít nasmerovaných na skupinky mladých ľudí ZKSM organizuje aj rôzne celoslovenské podujatia:
*púť Muráň - Levoča
*Akadem
*letné tábory: Katarínka, Dubova colonorum, Bzovík
*jazykové tábory: nemecký a anglický Anem
*jazykové výmeny, plesy...

## Externé odkazy
* 
* oficiálna stránka združenia

Kategória:Občianske združenia na Slovensku
Potápačský výstroj

**Potápačský výstroj** je súhrn technického vybavenia, ktoré sa používa pri potápaní.

## ABC
right|thumb|Jackväst
Ako *ABC* sa označujú tri základné súčasti výstroja, s ktorými sa potápač pri výcviku učí narábať ako s prvými:
* potápačská maska - chráni oči a umožňuje vidieť pod vodou,
* potápačské plutvy - na pohyb pod vodou,
* šnorchel - na dýchanie pri plávaní na hladine

## Osobný výstroj potápača
### Podpora životných funkcií

* potápačský dýchací prístroj, t. j.
** potápačská tlaková fľaša so zásobou dýchacieho plynu,
** potápačský regulátor - na reguláciu tlaku dýchacieho plynu

### Ochrana pred okolitým prostredím
* potápačský oblek - na ochranu proti chladu a poraneniam,
* potápačské rukavice - na ochranu proti chladu a poraneniam,
* potápačské botky

### Stabilizácia vztlaku a pohyb vo vode
* kompenzátor vztlaku alebo BCD (angl. *Buoyancy Control Device*),
* záťažový systém, na vyrovnanie vztlaku potápačského obleku; najčastejšie
** záťažový opasok, alebo
** záťažové vrecká,
* potápačské plutvy,
* bója s lankom - na stabilizáciu hĺbky a výstupu na hladinu,
* elektrický akumulátorový potápačský skúter alebo DPV (angl. *Diver Propulsion Vehicle*)

### Meranie a navigácia
* potápačský počítač - na meranie hĺbky, času a nasýtenia inertným plynom, alebo samostatný
** potápačský hĺbkomer,
** vodotesné hodinky,
* kompas - na určovanie smeru,
* lano (lanko) - na meranie vzdialeností alebo navigáciu pri zníženej viditeľnosti

### Viditeľnosť a komunikácia
* potápačská maska - na ochranu očí a možnosť vidieť, alebo
* potápačská helma - používa sa namiesto masky pri profesionálnom (pracovnom) potápaní,
* písacia tabuľka alebo potápačský zápisník a grafitová ceruzka - na záznamy alebo komunikáciu,
* bója s lankom - na signalizáciu spod vody na hladinu,
* píšťalka,

#### Svetlá
* baterka na svietenie v noci alebo na komunikáciu,
* signalizačný stroboskop,
* chemické svetlo alebo pozičné svietidlá

### Nástroje a náradie
thumb|Francúzsky potápačský nôž zo 60-tych rokov minulého storočia
* potápačský nôž - na obranu alebo rezanie lán, sietí a pod.
* cievka - na uschovávanie a transport lanka,
* vyzdvihovací vak - na vyzdvihovanie predmetov na hladinu alebo spúštanie do hĺbky,
* karabíny - na upevňovanie výstroja, lana a pod.

## Zabezpečovací výstroj
* kompresor na plnenie potápačských tlakových fliaš,
** zmiešavacie vybavenie - v prípade miešania dýchacích plynov,
** tlakové hadice - na prepájanie tlakových nádob,

### Doplnkové vybavenie
* loď (čln),
* prístroj GPS,
* detektor kovu,
* sonarový hĺbkomer,

## Iné projekty
Zoznam panovníkov Uhorska

[náhľad|[Uhorská koruna (klenot)|Svätoštefanská koruna]]

Toto je zoznam panovníkov Uhorského kráľovstva, ktorý zahŕňa aj uhorské kniežatá a veľkokniežatá. Uhorské kniežatstvo bolo založené niekedy medzi rokmi 895 a 896 prišli do tejto oblasti pod vedením Arpáda, ktorého si sedem maďarských vojvodov v roku 890 zvolilo za svojho panovníka. Kniežatstvo bol kmeňový zväz zjednocujúci pôvodne kočovný ľud Maďarov, ktorí postupne prešli z polo kočovného spôsobu života na usadlý život. V čele nestál samotný knieža, ale vo forme diarchie sa o moc delili dvaja muži, t.j. *kende* či *kündü* (t.j. sakrálny kráľ či knieža) s *gyula* (vojvodcom). Zjednocovací proces Uhorska dokončil uhorský vládca Štefan I.,  z rodu Arpádovcov (predtým maďarské knieža Nitrianska), ktorý sa z popudu pápeža roku 1000/1001 stal prvým uhorským kráľom. V roku 1102 bola vytvorená chorvátsko-uhorská personálna únia, ktorá pretrvala až do zániku Uhorska (uhorskí králi však neboli ani len formálne korunovaní oddelene ako králi Chorvátska). Dynastia Arpádovcov vládla v Uhorsku od roku 895 až do roku 1301. Od roku 1526 do svojho zániku bolo Uhorsko integrálnou a trvalou časťou habsburskej monarchie, čiže rakúskej monarchie. Jeho vládcami boli panovníci Rakúska, ktorí boli formálne korunovaní aj za uhorských kráľov. Do roku 1867 bolo politicky aj hospodársky riadené z Viedne, hoci formálne malo aj vlastné inštitúcie. Približne od roku 1541 do konca 17. storočia bolo Uhorsko územne obmedzené na dnešné Slovensko, Burgenland a západné Chorvátsko a menšie priľahlé oblasti a nazývalo sa Kráľovské Uhorsko. V rokoch 18041867 bolo Uhorsko zároveň časťou Rakúskeho cisárstva, v rokoch 18671918 bolo zároveň súčasťou Rakúsko-Uhorska a v rokoch 18491867 bolo zároveň (rakúskou) korunnou krajinou. Uhorské kráľovstvo existovalo až do roku 1918, keď sa Karol IV. vzdal účasti na štátnych záležitostiach, ale nerezignoval.

## Uhorské kniežatá
*Poznámka:* Všetky uhorské kniežatá a dátumy pred Gejzom sú historicky sporné. V skutočnosti tiež existovali viacerí náčelníci jednotlivých kmeňov. Najskôr od Gejzu možno hovoriť o Uhorskom kniežatstve.

### Dynastia Arpádovcov (8951000/1001)

## Uhorskí králi

### Dynastia Arpádovcov (1000/011301)

### Dynastia Přemyslovcov (13011305)

### Dynastia Wittelsbachovcov (13051307)

### Dynastia Anjouovcov (13081395)

### Dynastia Luxemburgovcov (13871437)

### Dynastia Habsburgovcov (14371457)

### Dynastia Jagelovcov (14401444)

### Dynastia Huňadyovcov (14581490)

### Dynastia Jagelovcov (14901526)

### Dynastia Zápoľskovcov (15261570)

### Dynastia Habsburgovcov (15261780)

### Dynastia Habsbursko-lotrinská  (17801918)

## Referencie

## Literatúra
* 
* 
* 
* 

## Pozri aj
* zoznam vládcov Nitrianskeho kniežatstva
* Habsburská monarchia
* Rakúske cisárstvo 
* Krajiny svätoštefanskej koruny
* Rakúsko-Uhorsko
* Maďarské kráľovstvo

## Iné projekty

## Externé odkazy
* Uhorskí panovníci
* Zoznam korunovaných kráľov a kráľovien v Dóme sv. Martina
* Uhorskí králi

Uhorsko
Mošonská župa (Uhorsko)

**Mošonská župa** resp. **Mošonská stolica** resp. **Mošonský komitát** (namiesto slova Mošonská/-ý môže byť staršie slovo **Mošoňská/-ý**; iné názvy: **Mošon**, staršie: **Mošoň**; maď. *Moson(y) vármegye*/*Moson(y)*, nem. *Komitat Wieselburg* alebo *Wieselburger Gespanschaft*) bola župa resp. stolica resp. komitát v Uhorsku.

Mošon či Mošoň (maď. Moson(y)) je aj meno mesta, ktoré je dnes súčasťou mesta Mosonmagyaróvár v Maďarsku.
náhľad|Mošonská župa na juhozápade Slovenska

## Geografia
Mošonská župa ležala v severozápadnej časti dnešného Maďarska a v severnej časti rakúskej spolkovej krajiny Burgenland. Na Slovensku bola súčasťou Mošonskej župy:
* na pravom brehu Dunaja:
**(ako časť obce Kittsee) dnešná juhozápadná a južná Petržalka (dnes súčasť Bratislavy) - podrobnosti pozri v článku Kittsee
** obce Jarovce, Rusovce a Čunovo (dnes súčasť Bratislavy)
*na ľavom brehu Dunaja: malé územia, ktoré boli súčasťou maďarských osád na pravom brehu, no po ustanovení hranice Česko-Slovenska na Dunaji sa stali jeho súčasťou (napr. obce Baka). 
Rozloha župy bola v roku 1910 2 013 km².

## Centrum
Centrom stolice bolo mesto Mošon, neskôr sa centrum Mošona presunulo do Magyaróvaru. Tieto dve mestá boli roku 1939 spojené do mesta Mosonmagyaróvar.

## Dejiny
Mošonský komitát vznikol ako jeden z prvých v Uhorsku.

V roku 1918/1919 sa stali súčasťou Česko-Slovenska malé časti župy na ľavom brehu Dunaja a v roku 1923 definitívne aj časť obce Kittsee a časť Jaroviec na pravom brehu Dunaja (oboje dnes súčasť Petržalky). Časti Mošonskej župy v Česko-Slovensku na ľavom brehu Dunaja sa stali spolu s Ostrihomskou župou súčasťou Komárňanskej župy; v roku 1923 sa tieto časti Mošonskej župy stali súčasťou Bratislavskej župy (tzv. veľžupy, ktorých bolo na Slovensku 6).

Východná časť župy ostala súčasťou Maďarska a bola včlenená do župy *Győr-Moson-Pozsony (Ráb-Mošon-Bratislava)*, a západná časť (prevažne Neziderský okres) sa stal súčasťou novovytvorenej rakúskej spolkovej krajiny Burgenland.

Po 2. svetovej vojne (1947) sa súčasťou Česko-Slovenska stali aj obce Jarovce (resp. jej zvyšok - porov. vyššie), Čunovo (vtedy prevažne obývané Chorvátmi) a Rusovce. V Maďarsku bola župa *Győr-Moson-Pozsony* spojená so *Šopronskou župou* do župy *Győr-Sopron (Ráb-Šopron)*, ktorá bola roku 1990 premenovaná na župu Rábsko-mošonsko-šopronská *Győr-Moson-Sopron*.

Na Slovensku sú dnes obce Jarovce, Rusovce a Čunovo súčasťou okresu Bratislava V. a Bratislavského kraja.

## Okresy
Na začiatku 20. storočia bola Mošonská župa rozdelená na tieto slúžnovské okresy:
* Magyaróvár (teraz Mosonmagyaróvár)
* Rajka, leží v Maďarsku
* Neusiedl am See (po maďarsky: Nezsider); Neusiedl am See leží v súčasnosti v Rakúsku.

Na území Mošonskej župy sa nenachádzalo ani jedno slobodné kráľovské mesto (neskôr municipiálne) či mesto so zriadeným magistrátom.

## Referencie

## Pozri aj
* Zoznam obcí Mošonskej župy

## Iné projekty

Kategória:Župy v Uhorsku
Harlem Globetrotters

thumb|250px|Eugene "Killer" Edgerson z Harlem Globetrotters vo výskoku pred zasmečovaním

**Harlem Globetrotters** sú komický basketbalový tím, ktorý spája fyzickú zdatnosť a vtip, aby vytvoril jednu z najznámejších športových značiek na svete. Založil ho Abe Saperstein v roku 1927 v Spojených štátoch amerických. Počas mnohých rokov svojej existencie precestovali viac ako 100 krajín, usporadúvajúc exhibičné zápasy, najčastejšie proti zúfalým protivníkom, ako napríklad Washington Generals (do roku 1995) a New York Nationals (od roku 1995 až do súčasnosti) a odohrajúc viac ako 20 000 zápasov. 

Harlem Globetrotters začínali v Lige černošských amerických légií (eng Negro American Legion League) ako „Giles Post“ a v roku 1927 sa z nich stali profesionáli pod názvom „Savoy Big Five“. V tom istom roku tím kúpil Abe Saperstein a premenoval ho na Harlem Globetrotters podľa najznámejšej zo všetkých černošských štvrtí. Až do 30. rokov boli serióznym súťažným tímom, avšak pozvoľna do svojej hry pridávali komické scénky, až sa stali známejšími kvôli zábave než kvôli športu. Ich scénky často obsahujú neuveriteľne koordinované a zručné vedenie jednej alebo viacerých lôpt, ako napríklad prihrávanie alebo žonglovanie s loptami medzi hráčmi, balansovanie a točenie lôpt na končekoch prstov a netradičné alebo náročné strely. 

Medzi hráčmi, ktorí patrili do tímu, sú bývalé hviezdy NBA Wilt Chamberlain a Reece 'Goose' Tatum, ako aj Meadowlark Lemon. Ďalší populárny člen tímu bol v 70. a 80. rokoch Fred „Curly“ Neal, ktorý bol najlepším driblérom svojej éry v histórii tímu, a ktorý bol okamžite rozoznateľný vďaka svojej vyholenej plešatej hlave. 

Tím bol pravdepodobne na vrchole svojej popularity v 70. a 80. rokoch 20. storočia. V tej dobe účinkoval ako špeciálna atrakcia v početných televíznych seriáloch, zahŕňajúc animované seriály, ako napr. *Harlem Globetrotters* a *Super Globetrotters* a tiež hraný seriál *Harlem Globetrotters Popcorn Machine*. Tiež sa objavili v niekoľkých epizódach Scooby-Doo. V nedávnych rokoch sa objavili v animovanej šou Futurama. 

Pretože prakticky všetci jeho hráči boli černosi a kvôli vtipkovaniu v mnohých svojich scénkach, vyslúžili si aj trochu kritiky. V posledných rokoch sa však zdá, že ich popularita sa vrátila, najmä v roku 2002, keď boli uvedení do Basketbalovej siene slávy. 

Ich charakteristickou pesničkou je *[[Sweet Georgia Brown]]*.

27. októbra 2004 zavítali Harlem Globetrotters opäť na Slovensko. V Bratislavskej športovej hale na Pasienkoch odohrali exhibičný zápas proti tímu New York Nationals, ktorý, ako inak, vyhrali. Na Slovensko sa vrátili po druhýkrát, pričom svoj prvý zápas tu odohrali proti tímu Kareema Abdula Jaabara, v ktorom si zahral aj slovenský basketbalista Stanislav Kropilák.
V roku 2011 prišli opäť na Slovensko a v športovej hale v Leviciach odohrali exhibičný zápas proti Washington Generals a samozrejme zvíťazili.

Za pozornosť stojí aj pripravovaný zápas proti víťazovi olympijských hier v Aténach z roku 2004, tímu Argentíny.

## Iné projekty
.

Kategória:Basketbal
Alcatraz

náhľad|Pohľad na ostrov

**Alcatraz** (*alcatraz* – po španielsky vták sula biela) je ostrov nachádzajúci sa v strede Sanfranciského zálivu v Kalifornii. Kedysi bol používaný ako vojenský trestný tábor a neskôr ako väzenie s najvyšším strážením. Dnes je ostrov historický areál a múzeum.

Na ostrove sa nachádza dnes už opustené väzenie, najstarší fungujúci maják na západnom pobreží Spojených štátov, staré vojenské opevnenia a prírodné zaujímavosti, akými sú napríklad jazierka v pobrežných skalách, kolónia morských vtákov a jedinečné výhľady na pobrežie.

## História
Alcatraz bol v rokoch 1850 – 1933 vojenskou pevnosťou. 12. októbra 1933 Poriadkové kasárne Spojených štátov (United States Disciplinary Barracks) na ostrove nadobudlo ministerstvo spravodlivosti USA. Ostrov sa stal federálnym väzením 1. januára 1934. Počas 29 rokov, kedy bolo v prevádzke, tu zadržiavali takých známych kriminálnikov, akými boli Al Capone a Robert Franklin Stroud, prezývaný *Birdman of Alcatraz* (= vtáčí muž Alcatrazu). Väznicu zatvorili 21. marca 1963, pretože jej prevádzkovanie bolo oveľa drahšie ako prevádzkovanie iných väzníc tej doby. Bolo ľahšie postaviť nové, tradičné väzenie na súši ako platiť údržbu a podporu, ktorú väzenie Alcatraz potrebovalo.

náhľad|vľavo|Ostrov Alcatraz v zátoke San Francisco

V priebehu dvadsaťdeväťročnej prevádzky väznica nezaznamenala žiaden oficiálny úspešný pokus o útek. Všetky pokusy boli buď neúspešné alebo skončili tragicky, pričom utečencov zastrelili, alebo sa utopili v ľadových vodách zálivu San Francisco. Traja utečenci, Frank Morris a bratia John a Clarence Anglin, zmizli zo svojich ciel 11. júna 1962. Tento pokus, spopularizovaný vo filme *Escape from Alcatraz* (Útek z Alcatrazu) bol najzložitejším pokusom, aký bol kedy vymyslený. Hoci sa našlo len zopár dôkazov, že pri ňom zahynuli, oficiálne sú evidovaní ako „nezvestní a pravdepodobne utopení“. Je veľmi pravdepodobné, že pri pokuse o útek skutočne zomreli, pretože sa po všetkých tých rokoch nenašiel nik, kto by tvrdil, že je jeden z nich, alebo že aspoň utečencov videl.  

V roku 1969 sa skupina domorodých Američanov (Indiánov) pokúsila získať územie späť, tvrdiac, že federálna dohoda z roku 1868 dovoľovala domorodým Američanom používať všetky federálne územia, ktoré vláda aktívne nepoužívala. Po skoro dvojročnom obývaní ich však vláda donútila odísť.

Ostrov je známy aj pod názvom *The Rock* (skala). Film s rovnakým názvom Skala natočil v roku 1996 Michael Bay so Seanom Connerym, Nicolasom Cageom a Edom Harrisom v hlavných úlohách.

## Iné projekty

Kategória:Múzeá v Kalifornii
Kategória:Ostrovy USA
Kategória:Geografia Kalifornie
Kategória:Väznice v USA
Kategória:Bývalé väznice
Kategória:Stavby v Kalifornii
Kategória:National Register of Historic Places
Gaussov rok

**Gaussov rok** je definovaný ako 365,2568983 dní.

Zmienenú hodnotu vo svojich štúdiách dynamiky Slnečnej sústavy zaviedol Carl Friedrich Gauss ako dĺžku hviezdneho roku. 

Častica zanedbateľnej hmotnosti, ktorá obehne teleso hmotnosti jedného Slnka počas takejto doby, má podľa definície dĺžku hlavnej svojej obežnej dráhy rovnú 1 astronomickej jednotke. Hodnota je odvodená z Tretieho Keplerovho zákona, ako

\mbox{1 Gaussov rok}=2\pi/k

kde *k* je Gaussova gravitačná konštanta.

## Pozri aj

*Astronomická jednotka

Kategória:Astronómia
Duracell

**Duracell** je popredný výrobca alkalických batérií. Duracell zaviedol mnoho dnešných známych druhov batérií, vrátane AA v 1960 a AAA v 1962. V roku 1996 sa zlúčil s firmou Gillette.

## Externé odkazy
* http://www.duracell.com/

Kategória:Výrobcovia batérií
Článok AAA

right|thumb|AAA batérie

**Článok AAA** (iné názvy: **monočlánok AAA, batéria AAA**, hovorovo **baterka AAA**,  [nabíjateľný aj:] **akumulátor AAA**, **mikroceruzkový (mono)článok**, **mikroceruzková batéria**, hovorovo **mikroceruzková baterka**;  jazykovo nevhodne: **mikrotužkový (mono)článok, mikrotužková batéria, mikrotužková baterka**, ďalšie pozri v článku ceruzková batéria) je galvanický článok (baterka) štandardizovaných rozmerov - dlhý 44,5 mm s priemerom 10,5 mm a váži okolo 11,5 gramu.

Predstavuje menšiu alternatívu k populárnym článkom AA.

## Alternatívne značenie
Články rozmeru AAA sa zvyknú označovať aj ako **LR03** (IEC), **24A** (ANSI/NEDA), **R03**, **MN2400**, **AM4**, **UM4** alebo **HP16**.

## Druhy článkov rozmeru AAA
V rozmere *AAA* sa vyrába ten istý sortiment článkov ako v rozmere AA: 
* lacný zinkovo-burelový (Leclanchého) článok s napätím okolo 1.5 V 
* o niečo drahší alkalický článok s podobným napätím a výrazne väčšou kapacitou (900 až 1155 mAh)
** variant alkalického článku ponúkaný ako nabíjateľný (akumulátor), má však malý počet nabíjacích cyklov a dosť problematické nabíjanie
* NiCd akumulátor, napätie je okolo 1.2V a kapacitami okolo 400 mAh
* NiMH akumulátor s napätím okolo 1.2V a kapacitami až 1000 mAh, majú však obvykle menšie dovolené prúdové zaťaženie ako NiCd

## Použitie
Napriek menšej kapacite ako majú články AA je ich cena porovnateľná, takže rozhodujúcim parametrom sú len rozmery a hmotnosť. Najčastejšie sa používajú v malých elektronických zariadeniach ako sú diaľkové ovládače alebo digitálne fotoaparáty či rôzne prehrávače.

Kategória:Elektrické batérie
Kategória:Elektronika
Kategória:Akumulátory
Cyril (prvé meno)

**Cyril** je mužské krstné meno gréckeho pôvodu (originálna forma: Κύριλλος), odvodené zo slova *κυριος* (*Kyrios*) – „pán“. Meniny na Slovensku má 5. júla, keďže v tento deň sa na Slovensku slávi sviatok svätých Cyrila a Metoda, slovanských vierozvestov.

## Meno Cyril v iných jazykoch
* Grécky: Κύριλλος (Kýrillos)
* Česky, anglicky: *Cyril*
* Rusky: *Kirill*
* Taliansky: *Cirillo*
* Španielsky: *Cirilo*
* Francúzsky: *Cyrille*
* Holandsky, švédsky: *Cyrillus*
* Nemecky: *Cyrill* alebo *Cyrillus* alebo *Kyrill* alebo *Kyrillus*

## Dátum menín v iných krajinách
* Česko – 5. júl
* Ukrajina – 18. január	
* Nemecko – 14. február, 18. marec, 27. jún
* Francúzsko – 18. marec

## Známi muži s menom Cyril
* svätý Cyril Filozof (†869)
* svätý Cyril Alexandrijský (†444) – alexandrijský patriarcha
* svätý Cyril Jeruzalemský (315 – 386) – teológ, jeruzalemský arcibiskup
* svätý Cyril Turovský
* Cyril Carihradský (1138 – 1234) – karmelitánsky mních
* Cyril Kutlík (1869 – 1900) – slovenský maliar
* Patriarcha Cyril (*1946) – ruský patriarcha
* Cyril Höschl (*1949) – český psychiater
* Cyril Zeleňák (*1951) – slovenský bubeník
* Cyril Dianovský (1954 – 2022) – slovenský klavirista
* Cyril Drozda (*1954) – český herec
* Cyril Suk (*1967) – český tenista

## Referencie

## Externé odkazy
* kalendar.zoznam.sk

Kategória:Krstné mená
Kategória:Mužské mená
Kategória:Mužské mená gréckeho pôvodu
Článok AA

**Článok AA** (iné názvy: **monočlánok AA**, **batéria AA**, [nabíjateľný aj:] **akumulátor AA**,  **ceruzkový (mono)článok**, **ceruzková batéria**, hovorovo **ceruzková baterka**; jazykovo nevhodne: **tužkový (mono)článok, tužková batéria, tužková baterka**) je galvanický článok (batéria) štandardizovaných rozmerov - dĺžky 50 mm (max 50.1 mm) a priemeru 14,2 mm (13.5 - 14.5 mm). Hmotnosť článku je 23 - 31g, podľa jeho druhu. 

## Alternatívne značenie
Články rozmeru AA sa zvyknú označovať aj ako **LR6** (IEC), **15A** (ANSI/NEDA), **R6**, **MN1500**, **AM3**, **UM3**, **HP7** alebo **Mignon**.

## Druhy článkov rozmeru AA
V rozmere *AA* sa vyrába niekoľko druhov článkov: 
* zinkovo-burelový článok s napätím okolo 1.5 V 
* alkalický článok s podobným napätím a výrazne vyššou kapacitou
* nabíjateľný alkalický článok (alkalický akumulátor) 
* NiCd akumulátor, napätie je okolo 1.2V, kapacita do 1000 mAh
* NiMH akumulátor, napätím okolo 1.2V, kapacita cca do 4000 mAh, nižšie prúdové zaťaženie ako NiCd.

## Použitie
Používajú sa v elektronických zariadeniach, kde sa nekladie dôraz na miniatúrne rozmery (tam sú preferované AAA). Príklady použitia sú prenosné elektrické spotrebiče, hračky a pod.

Kategória:Elektrické batérie
Kategória:Elektronika
Kategória:Akumulátory
Luther

**Luther** môže byť:

*nemecký cirkevný reformátor, katolícky kňaz, mních a teológ, pozri Martin Luther
*americký bojovník za ľudské práva, pozri Martin Luther King
*slovenský režisér, pozri Miloslav Luther
*slovenský kameraman, pozri Igor Luther
Eliptická galaxia

**Eliptická galaxia** je typ galaxie v Hubblovej schéme, charakterizovaný nasledovnými fyzikálnymi vlastnosťami:

[thumb|Gigantická eliptická galaxia [NGC 4881 (guľovitá žiara v ľavom hornom rohu) leží na okraji kopy galaxií s názvom Coma]]

* Nemá žiadne alebo len bezvýznamné množstvo uhlovej hybnosti.
* Nemá žiadne alebo len bezvýznamné množstvo medzihviezdnej hmoty, žiadne mladé hviezdy, žiadne otvorené hviezdokopy.
* Pozostáva zo starých hviezd, nazývaných Populácia II.
* Väčšie eliptické galaxie majú spravidla systém guľových hviezdokôp.

Tento tradičný portrét vylíčil eliptické galaxie ako galaxie, v ktorých sa po počiatočnej explózii skončil proces tvorenia hviezd a ktoré svietia len svojimi starnúcimi hviezdami. Nepredpokladala sa žiadna významná evolúcia.

Nedávne pozorovania objavili vo vnútri niekoľkých eliptických galaxií popri iných štruktúrach mladé modré hviezdokopy, čo sa dá vysvetliť zlučovaním galaxií. Podľa novej predstavy (stále celkom pokusnej) je eliptická galaxia výsledkom dlhého procesu, pri ktorom sa niekoľko menších galaxií ľubovoľného typu zrazilo a zlúčilo do jednej väčšej. 

Tento proces zlučovania môže v niektorých prípadoch pokračovať až do súčasnosti a nie je limitovaný len na gigantické eliptické galaxie. Napríklad naša vlastná Mliečna cesta práve teraz „trávi“ niekoľko malých galaxií.
Združenie slovenských spotrebiteľov

náhľad|Sídlo na Palisádoch 22 v Bratislave

**Združenie slovenských spotrebiteľov** je dobrovoľné združenie fyzických a právnických osôb založené na ochranu spotrebiteľa.

## Ciele združenia
# Ochraňovať práva spotrebiteľov a ich oprávnené záujmy. 
# Rozvíjať výchovno-vzdelávaciu činnosť a informačnú činnosť pre spotrebiteľov a organizovať výchovné a propagačné akcie. 
# Prispievať k informovanosti spotrebiteľov, poskytovať odborné konzultácie v rámci spotrebiteľského poradenstva. 
# Uskutočňovať publikačnú a vydavateľskú činnosť vo veciach spotrebiteľských práv a ich ochrany. 
# Sprostredkovávať riešenie sporov medzi spotrebiteľmi a predávajúcimi. 
# Zaoberať sa spotrebiteľským hodnotením tovaru, vykonávať analýzy trhu zo spotrebiteľského hľadiska. 
# Spolupracovať s príslušnými orgánmi štátnej správy a samosprávy pri tvorbe a kontrole plnenia štátnej a komunálnej spotrebiteľskej politiky. 
# Zúčastňovať sa na tvorbe právnych predpisov vo veciach ochrany spotrebiteľa . 
# Podávať podnety orgánom štátnej správy, samosprávy a obciam v súvislosti s plnením ich úloh vo veciach ochrany spotrebiteľa. 
# Spolupracovať s nevládnymi organizáciami, inštitúciami a orgánmi, ktoré majú rovnaké alebo podobné zameranie. 
# Spolupracovať pri realizácii spotrebiteľskej politiky na medzinárodnej úrovni. 
# Koordinovať činnosť vo veciach ochrany spotrebiteľa.

## Externé odkazy
* Združenie slovenských spotrebiteľov v registri MV SR
* oficiálna stránka združenia

Kategória:Združenia
Kategória:Ochrana spotrebiteľa
Slovenské hemofilické združenie

náhľad|Sídlo na Antolskej ulici v Bratislave

**Slovenské hemofilické združenie** je občianske združenie so sídlom v Bratislave zamerané na zlepšenie liečby a životných podmienok ľudí s vrodeným krvácavým ochorením..

## Ciele združenia
Združenie: 
*presadzuje zlepšenie liečebnej, rehabilitačnej, kúpeľnej starostlivosti a sociálneho zabezpečenie pacientov, 
*dbá v rámci svojich možností, aby liečba osôb s VKCH bola bezpečná, kvalitná a v dostatočnom množstve, 
*sprostredkováva prísun informácií o aktuálnych problémoch pacientov s VKCH, 
*v spolupráci s odborníkmi zaisťuje zdravotnícku osvetu, 
*spolupracuje s organizáciami podobného zamerania v rámci Slovenska, a aj v zahraničí a podľa potreby sa zapája do ich štruktúr, 
*vykonáva sociálnu prevenciu, vybrané činnosti sociálnoprávnej ochrany a poskytuje sociálne poradenstvo občanom bez úhrad, 
*spolupracuje so štátnymi a samosprávnymi orgánmi, inštitúciami a inými organizáciami na Slovensku a v zahraničí, 
*vyvíja ďalšiu činnosť v záujme členov, 
*vydáva pre členov informačného spravodajcu pod názvom Hemofilický spravodajca a Sociálno-právny informátor, 
*propaguje darcovstvo krvi. 

## Vedenie
*Ing. Jaroslav Janovec – predseda 
*MUDr. Martin Sedmina – podpredseda 
*Ing. Marek Ottinger – tajomník 
*Peter Monček, Ivan Šebest, MSc. – členovia Republikového výboru SHZ

## Externé odkazy
* 
* oficiálna stránka združenia

Kategória:Občianske združenia na Slovensku
Veľryby

**Veľryby** môžu byť:
* rad Cetacea, synonymá: kitovce, veľrybotvaré cicavce, pozri veľryby (rad)
* staršie: podrad Mysticeti (v minulosti niekedy klasifikovaný ako čeľaď Balaenida(e) v najširšom zmysle), synonymá: veľryboblížne, kosticovce, bezzubé veľryby, pozri kosticovce
* čeľaď Balaenidae, synonymá: veľrybovité, pravé veľryby, pozri veľrybovité
* množné číslo slova veľryba - pozri nižšie

**Veľryba** môže byť:
* v zoológii:
** príslušník taxónu veľryby - pozri vyššie
** neformálne:
*** ktorýkoľvek recentný príslušník radu Cetacea okrem delfínov (čiže čeľadí delfínovité [Delphinidae] a delfínovcovité [Platanistidae] v širšom zmysle) a sviňúch (čiže čeľade sviňuchovité [Phocaenidae]), inými slovami: príslušník taxónov kosticovce (Mysticeti), vorvaňovité (Physeteridae) v širšom zmysle, vorvaňovcovité (Ziphiidae) a narvalovité (Monodontidae) , pozri pod veľryby (rad)
*** ktorýkoľvek príslušník radu Cetacea nemajúci chrbtovú plutvu
*** ktorýkoľvek z najväčších príslušníkov radu Cetacea
** *ako rodové meno*:
*** slovenský názov rodov *Balaena*, *Eubalaena* a *Caperea* (=*Neobalaena*), čiže rodov, ktoré v minulosti spolu tvorili recentnú časť čeľade veľrybovité (Balaenidae) v širšom zmysle, a niekedy aj rodu *Eschrichtius*, pozri Balaena, Eubalaena, Caperea a Eschrichtius
*** staršie: slovenský názov všetkých recentných rodov z podradu kosticovce (Mysticeti), prípadne okrem rodu *Megaptera*, pozri pod kosticovce
** zastarano:
*** veľryba grónska (*Balaena mysticetus*)
*** vorvaň tuponosý (*Physeter catodon*)
*** kosatka dravá (*Orcinus orca*)
* súhvezdie, pozri Veľryba (súhvezdie)

## Referencie
Ortopantomogram

thumb|Ortopantomogram človeka
[thumb|Ortopantomogram s popisom dôležitých [anatómia|anatomických štruktúr]]
**Ortopantomogram** (skr. **OPG**) je röntgenový záznam hornej a dolnej čeľuste. Na ortopantomograme je vidieť kosti hornej čeľuste, nosovú a prinosové dutiny, sánku, čeľustný kĺb, všetky zuby, aj neprerezané. Zhotovuje sa na ortopantomografe - röntgenovom prístroji.

Kategória:Zubné lekárstvo
SLAX

**SLAX** je (live CD) distribúcia Linuxu od českého autora Tomáša Matějíčka založená na distribúcii Slackware.
Nie je nutné ju inštalovať na disk. Môže byť spustená z CD-ROM mechaniky alebo USB flash disku. 

Vďaka tomu, že veľkosť celej distribúcie nepresahuje 200 MB (vojde sa na 8cm CD), môže byť SLAX celý nakopírovaný do pamäte (bootovací parameter copy2ram), čo uvoľní mechaniku pre ďalšie použitie.

## Edície SLAXu
* **Standard Edition ** - základná verzia
* **Czech Edition ** - česká verzia Standard Edition
* **KillBill Edition** - obsahuje Wine, DOSBox a QEMU.
* **Server Edition** - obsahuje DNS, DHCP, SMB, HTTP, FTP, MySQL, SMTP, POP3, IMAP a SSH
* **Popcorn Edition** - verzia, ktorá sa vojde na jeden 128MB USB flash disk, obsahuje len XFce desktop, Mozilla Firefox, beep-XMMS, Pidgin, AbiWord
* **Frodo Edition** - konzolový základ systému pre ostatné SLAX edície
* **Boot CD** - pre počítač, kde nie je možné bootovať priamo z USB alebo na bootovanie SLAXu z iso obrazu na disku.
## USB Booting
Táto distribúcia sa dá nainštalovať na USB kľúč a následne z neho nabootovať na PC. Pre staršie počítače sa dá stiahnuť CD ktoré len nabootujete a ono si samo nájde USB Kľúč a bootne ho....

## Moduly
Distribúcia je rozšíriteľná pomocou modulov. Vďaka tejto vlastnosti sa môže SLAX doplniť softvér, ktorý v základnej výbave chýba. V súčasnej dobe je k dispozícii viac ako sto modulov s hrami, systémovými a vývojovými nástrojmi, multimediálnymi aplikáciami, sieťovými nástrojmi, atď.

## Linux-live
Okrem stiahnutia iso obrazov je možné stiahnuť aj skripty, ktoré môžu byť použité na vytvorenie vlastného live CD. Linux-live skripty umožňujú vytvoriť živú distribúciu z akékoľvek inej distribúcie Linuxu. Autorom týchto skriptov, rovnako ako autorom SLAXu, je Tomáš Matějíček.

## Webconfig
Webconfig je vlastnosť SLAXu, ktorá umožňuje uložiť nastavenia spusteného SLAXu priamo na serveri projektu a pri nasledujúcom spustení ich načítať. 

## Pozri aj
* Live CD
* Slackware
* Zenwalk
* Zoznam distribúcií Linuxu

## Externé odkazy
* www.slax.org - domovská stránka, download
* old.slax.org/forum.php - fórum v angličtine
* www.slax.cz - české stránky projektu
* http://slax.lin.os.szm.sk/ - slovenský portál
* SLAX guide  - návod v češtine
* www.distrowatch.com - SLAX na distrowatch.com
* www.slax.sk  - neoficiálne SK/CZ fórum
* http://www.porteus.org - neoficiálne pokračovanie distribúcie

Kategória:Distribúcie Linuxu
Kategória:Live CD